Here is a page extracted from Wikipedia that may contain CSS, HTML, and a lot of unformatted text.

Title: رفع أثقال
Content: رفع الأثقال هى رياضه أولميبيه المشاركين فيها اسمهم الرباعين بيأدو رفعتين الاولى اسمها الخطف و التانيه نتر .

المنافسه 
الرياضه ليها فئات حطتها المنظمه الدوليه لرفع الاثقال و اللى مقرها فى بودابست و اتأسست سنه 1905.المتنافسين بيتنافسو فى فئه واحده من أصل تمن فئات (سبع بالنسبه للسيدات) و الفئه بتتحدد حسب وزن اللاعب و هى:

 فئه الرجال: 56 كجم, 62 كجم, 69 كجم, 77 كجم, 85 كجم, 94 كجم, 105 كجم و اكتر.
 فئه السيدات: 48كجم, 53 كجم, 58 كجم, 63 كجم, 69 كجم, 75 كجم, 75كجم و اكتر.
 فئه الرجال (الناشئين): 50كجم, 56كجم, 62 كجم, 69 كجم, 77 كجم, 85 كجم, 94 كجم, 94 كجم و اكتر.

القواعد الأساسيه 
كل متنافس ليه تلات محاولات للخطف و تلات محاولات للنتر و الفايز هو اللى بيجيب المجموع الاكبر من مجموع المحاولات اللى رفعها .كل محاوله بتتقييم من تلات حكام (علم أبيض و معناه أن المحاوله جيده, علم أحمر و معناه محاوله ملغيه, أو مش محسوبه) المحاوله الجيده هى اللى بتاخد تلات اعلام او علمين من الحكام.

التاريخ 
اول ظهور لرياضه رفع الأثقال كان سنه 1896 فى أثينا و اتلغت سنه 1900 و رجعت سنه 1904 و بقت معتمده من سنه 1920.

الاتحاد الدولى لرفع الأثقال اتاسس سنه 1905 و كان فيه 14 عضو دولى معتمد.

مصادر 

 
ألعاب رياضيه فرديه
رياضات الألعاب الأولمبيه الصيفيه